કે. જી. ફિલ્મસ અને ગિરિવા પ્રોડક્શનનું નાટક ‘બા અને બૈરી સતાવે તો ભગવાન પણ ના બચાવે’નું દિગ્દર્શન રાજ પાટીલે કર્યું છે, જ્યારે નાટક ગૌરવ નાયક અને રાજ પાટીલે લખ્યું છે. નાટકના મુખ્ય કલાકારોમાં હેમંત ઝા ઉપરાંત અનુરાધા કાનાબાર, સ્વીટી શાહ, રણવીશ વાંશિયા, દર્શન મહાજન, અભિજિત ભોસલે, રાજ પાટીલ અને કુમકુમ દાસ છે. ઘરમાં વહુ આવ્યા પછી સાસુ-વહુ વચ્ચે જે મતભેદ શરૂ થાય એ મતભેદ વચ્ચે પતિની જે હાલત થાય છે એમાં ક્યાંય ભગવાન પણ મદદ કરવા તૈયાર નથી હોતો એ વાતને નાટકમાં દર્શાવવામાં આવી છે. મૂળજીભાઈની હાલત કંઈક એવી જ છે.